หุ้น Alphabet นำทีมหุ้นกลุ่มเทคฯในสหรัฐฯ ทำตลาดเขียวยกแผง - FINNOMENA
หุ้น Alphabet ซึ่งเป็นบริษัทแม่ของ Google รายงานผลประกอบการ 2Q2018 เมื่อคืนก่อนหน้านี้ ออกมามีรายได้รวม 32,657 ล้านดอลลาร์ เพิ่มขึ้น 26% เมื่อเทียบกับไตรมาส 2 ปีที่แล้ว โดยมีกำไรสุทธิ 8,266 ล้านดอลลาร์
25 ก.ค. 2561

หุ้น Alphabet ซึ่งเป็นบริษัทแม่ของ Google รายงานผลประกอบการ 2Q2018 เมื่อคืนก่อนหน้านี้ ออกมามีรายได้รวม 32,657 ล้านดอลลาร์ เพิ่มขึ้น 26% เมื่อเทียบกับไตรมาส 2 ปีที่แล้ว โดยมีกำไรสุทธิ 8,266 ล้านดอลลาร์
ทั้งนี้สัปดาห์ที่แล้ว คณะกรรมาธิการยุโรป สรุปผลการสอบสวน โดยยืนยันว่า Google ละเมิดกฎหมายต่อต้านการผูกขาดทางการค้าของอียูอีกครั้ง ค่าปรับที่ต้องรับผิดชอบนั้นสูงถึง 5,000 ล้านดอลลาร์
นั่นแปลว่า หากรวมค่าปรับเข้าไปด้วย กำไรสุทธิของบริษัทจะเหลือ 3,195 ล้านดอลลาร์ ซึ่ง Google จะยื่นอุทธรณ์ต่อไป
ถ้าไปดูว่าโครงสร้างรายได้ของ Alphabet จะพบว่า เป็นรายได้จากธุรกิจโฆษณาที่เป็นรายได้หลักอยู่ที่ 28,087 ล้านดอลลาร์ รองลงมาก็คือ บันทึกส่วนแบ่งกำไรจากการไปลงทุนในบริษัทภายนอกอีก 1,408 ล้านดอลลาร์ ซึ่งรายได้สองส่วนนี้ คิดรวมกันเป็น 90% ของรายได้รวมของ Alphabet เลยทีเดียว
ที่มา : https://www.facebook.com/SinthornCafe/
FINOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: